SEBUAH SIRI NETFLIX
PUSAT PERUBATAN YULJE
Selamat pagi, Dr. Jang.
Hei, selamat pagi.
Bagus, tepat pada masanya.
Saya awal lima minit.
Tak sangka awalnya dah beratur.
Kenapa mereka sampai waktu fajar begini?
Bagi saya, ini "pagi". Lagi lima minit pukul tujuh.
Saya ingat segalanya tentang awak dari sekolah rendah hingga tinggi.
Awak sangat comel ketika itu.
- Tipu. - Apa?
Awak tak ingat pun saya.
Ik-jun kata awak keliru antara saya dan Micky.
Semua benda kamu berdua kongsi cerita, ya?
Kami selalu berkongsi cerita yang buatkan kami ketawa.
Dah sampai? Baru letak kereta?
Ya, saya ada persidangan awal pagi ini.
Bukankah awak selalu pergi dengan Jeong-won?
Dia kena pergi awal untuk pembedahan kecemasan.
Saya akan belikan kopi untuknya.
Kamu berdua suami isterikah? Awak layan dia sangat baik.
Yalah. Kenapa saya buat untuk Paderi Andrea
sedangkan awak yang patut dilayan begini?
Ik-sun, saya dah nak masuk lif. Tunggu dulu.
Tunggu sekejap.
PICU
Tolong periksa saliran JP Jeong-hun
kalau ada perubahan dan jika pengeluarannya bertambah.
Baiklah, profesor.
Berikan saya satu americano ais, satu americano panas dan…
- Kopi kapucino panas. - Satu kopi kapucino panas.
Satu lagi untuk siapa?
Dua-dua saya punya.
Yakah?
- Nah. Saya ada kad profesor saya. - Yakah?
Ya, awak pun patut sertai GS.
Selamat pagi.
- Hai. - Selamat pagi.
Selamat pagi.
Ya, selamat pagi.
- Tak sejukkah? - Tak.
- Ini kadnya. - Terima kasih.
Ini kad profesor mana?
Tak mungkin kad ketua.
Kad profesor?
- Kad awak? - Bukan.
Profesor Lee Ik-jun.
Saya bertugas waktu malam, jadi dia berikannya untuk beli snek.
GS memang penuh kasih sayang.
Berikan kepada saya.
Lagipun, awak mahu pulangkannya. Biar saya buat.
Baiklah.
Mari pesan semua yang ada dalam menu dan bayar guna kad Ik-jun.
Saya nak satu untuk setiap semuanya
daripada kopi mocha hingga jus tangerin berbuih di bawah.
Untuk semua jururawat di PICU.
Saya pula nak…
KELUAR
14,800 WON 29 DISEMBER, 7:00 PAGI
Tak guna.
Kenapa dengan Jang Gyeo-ul?
Dia makan stik premium untuk sarapan? Harganya 182,000 won?
Tunggu, ini kafe di tingkat dua?
Apa?
Apa? Saya sedang menunggu lif.
Saya belum masuk lif.
Jangan buat-buat tak dengar.
Oh ya, siapa orangnya?
Siapa makan stik di kafe menggunakan kad saya?
Baik awak beritahu.
Saya di dalam lif. Nanti saya telefon semula.
PUSAT PERUBATAN YULJE
Kenapa pintu tak ditutup? Saya nak cepat.
Aduhai, satu pun tak kena.
UNIT IBU DAN ANAK
Saya harap dia boleh bertahan hingga minggu 23.
- Ya. - Suaminya juga ada bersama?
Ya, dia ambil cuti daripada bekerja untuk menemani isterinya.
- Dia dah banyak berusaha. - Saya tahu.
Dia rasa terkurung, tapi tak tinggalkan katilnya
dan buang air di biliknya sebab risau jika apa-apa berlaku.
Kalau kita beritahu dia berita ini, mungkin dia takkan dapat tidur.
Tapi kita kena beritahu juga.
Okey.
Serviks awak sedikit terbuka.
Disebabkan kedudukannya songsang,
imbasan ultrabunyi menunjukkan kakinya keluar masuk dari serviks.
Tapi tak semuanya keluar dari uterus.
Sekarang Dr. Chu sedang memantaunya sepanjang hari.
Tapi kalau kami dapati serviks awak terbuka lebih besar pada minggu 23
dan kalau kaki bayi dan tali pusatnya terkeluar semuanya,
pembedahan kecemasan perlu dilakukan.
Baiklah.
Apa patut kita buat?
Tak apa. Doktor cuma beritahu kebarangkalian.
Kakinya tak keluar lagi.
Ya, betul.
Kalau awak rasa perut mengeras lebih kerap daripada selalu
atau rasa kejang yang teruk, terus beritahu kami.
Kami akan kerap periksa,
tapi biasanya awak yang akan rasainya dulu.
Okey.
Kami akan pantau semuanya dengan lebih berhati-hati.
Jumpa lagi.
UNIT PEMBEDAHAN
Teruskan periksa dan pantau sebarang tanda kontraksi.
Periksa pendarahan
dan lihat kalau dia rasa berat di bahagian pelvik.
Saya benar-benar harap dia bertahan hingga minggu 23.
Matlamat kita adalah untuk lahirkan bayi itu dengan selamat.
Dia perlu dibedah jika nampak penurunan
atau prolaps tali pusat pada minggu 23, okey?
- Ya. - Periksa semuanya dua kali.
- Saya serahkan kepada awak. - Baik, profesor.
- Minggu ini lapang? - Kenapa?
- Ada benda nak cakap. - Cakap.
Saya akan cakap apabila semua orang ada.
Jangan kata awak…
buat pinjaman peribadi?
Baiklah.
Ini dia!
- Nampak sedap! - Mak.
Saya makan ramyeon malam ini. Tengah hari tadi sandwic.
Jeong-won kata dia nak beritahu sesuatu.
Ramyeon Jeong-won yang paling sedap.
Alamak. Hei, awak okey?
Awak okey?
Biar saya buat sendiri.
Manisnya. Sedap betul. Siapa yang beli?
Saya yang beli. Ada jualan murah.
- Sedap, bukan? - Ya.
Memang sedap, tapi nampaknya kita perlu cepat.
Makanlah cepat.
Kenapa? Ada orang lain nak datang?
Dia nak buat pembedahan di sini.
Berapa kali awak nak bersihkan tangan?
Strawberi ini perlukan pembedahan? Ia sakitkah?
Makanlah sebelum pelahap-pelahap ini habiskan semuanya.
Masih ada banyak lagi.
Hei, ini memang manis.
Rasa macam dah musim bunga.
Apa? Sekarang Januari. Suhu negatif sepuluh darjah Celsius.
Hati dia yang dah musim bunga.
Jeong-won, awak kata ada benda nak beritahu kami.
Bukankah kami datang sebab itu?
Ya.
- Kamu semua. - Awak ada pembedahan Khamis ini?
Saya dengar untuk Yoo Gyeong-jin.
Siapa Yoo Gyeong-jin? Pemain violin itu?
Saya rasa saya tahu, Yoo Yeong-jin.
- "Yoo Gyeong-jin". - Ya, Yoo Gyeong-jin.
Bukankah dia ahli muzik terkenal?
Di mana dia tinggal sekarang?
- Siapa? - Yoo Gyeong-jin.
Hei, dengar baik-baik.
Saya akan cakap sekali saja. Itu saja.
Mapo.
- Salah. - Jadi Banpo?
Saya rasa dia menetap di Eropah dan tinggal di Jerman.
Kenapa dengan dia?
Saya rasa dia ada barah otak.
Dia periksa di sana,
tapi balik minggu ini untuk pembedahan di sini.
Mak dia dan pengarah hospital berkawan baik.
Mereka tak nak doktor terkenal.
Mereka minta pakar bedah saraf terbaik di hospital kita.
Song-hwa dipilih.
Apa? Awak balik semula Khamis ini?
Awak patut pindah ke Hoengseong atau Wonju.
Atau sewa bilik di Kawasan Perkhidmatan Naerincheon.
Saya akan balik pada hari Rabu.
Saya perlu jumpa pesakit sehari sebelum pembedahan.
Seon-bin akan maklumkan saya keputusan makmal dan keadaannya.
Dengar macam banyak kerja. Saya rasa awak patut tolak.
Tak nak, saya nak lakukan.
Saya suka pembedahan VIP.
Dulu saya buat atas dasar tanggungjawab disebabkan kontrak yang saya tandatangan,
tapi ada benda lain yang mendorong saya sekarang.
Apa dia?
Awak tak perlu tahu.
Apa pun, saya akan buat yang terbaik
supaya saya boleh bedah lebih ramai pesakit.
Apa maksud awak?
Tak ada apa.
Hei, Jeong-won. Kenapa awak tak cakap apa-apa?
Ya, awak yang panggil kami. Berhenti makan strawberi dan cakaplah.
Kami datang untuk makan strawberi bersama?
Mulai sekarang, jangan buka mulut. Saya saja yang bercakap.
- Cakaplah! - Cakaplah sepuas hati.
- Cakaplah. - Cepatlah.
- Cakap. - Ada apa?
Saya dan Gyeo-ul saling berjumpa.
Saya juga.
Semalam pun jumpa, hari ini pun jumpa. Saya jumpa dia hari-hari.
Tak…
Kami bercinta.
Dah sebulan kami bercinta.
Sebab itu awak tak jadi berhenti?
Ini salah satu sebab terbesarnya.
Baguslah.
Saya selalu fikir kamu berdua secocok.
Terima kasih.
- Hei. - Jangan hiraukan saya.
Saya cuma gembira. Awak buat keputusan yang betul.
Sayalah orang yang paling gembira.
Saya dah tahu sebab mak saya beritahu minggu lepas.
Pandai betul jaga rahsia.
Hei, macam mana mak awak tahu?
Mak awak yang beritahu dia.
Tapi saya tak tahu nama.
Kami akan rahsiakannya di hospital. Jangan risau.
Saya nak beritahu semua orang.
Tapi saya tahan diri demi Gyeo-ul yang disayangi.
Apa? "Gyeo-ul yang disayangi"?
Awak tak boleh cakap begitu lagi. Baik awak hati-hati.
Saya boleh.
Awak yang tak boleh. Baik awak berhati-hati.
Ya, okey.
PEJABAT PERUBATAN 3 BEDAH SARAF
Ia bukan mudah.
Lokasinya agak sukar.
Ini pembedahan meningioma alur olfaktori saya yang pertama, profesor.
Simptomnya agak luar biasa. Pesakit jadi lesu dan…
Tiada tenaga dan tak berminat dengan semua benda.
Sindrom lobus frontal.
Saya tahu itu.
- Aduhai. - Saya dah buat ulang kaji.
Bagus.
- Nak pergi jumpa dia? - Okey.
Heo Seon-bin bercakap.
Baiklah.
Jabatan Kecemasan panggil.
Pergi cepat. Saya boleh buat rondaan seorang diri.
- Pergilah. - Okey.
Oh ya, tentang penjaga Yoo Gyeong-jin.
Mak dia…
Dia sangat serius. Saya tak pernah jumpa orang begitu.
Minggu ini saja, saya ke sana lebih lima kali sehari
untuk terangkan simptom dengan terperinci,
tempah masa yang mereka mahu lakukan ujian
dan terangkan prosedur pembedahan.
Baguslah. Jadi?
Tapi dia tak pernah tak bersilang tangan.
Saya tak harap dia ucapkan terima kasih,
tapi pandangan matanya yang ragu-ragu itu…
Cara dia pandang saya menunjukkan dia tak percayakan saya.
Cepat pergi. Tunggu apa lagi?
Maafkan saya.
Saya akan pergi terangkan situasinya kepada mak Min-chan.
Biar saya beritahu dia.
Biar betul.
Kerapnya keluar.
Profesor.
KESATUAN KREDIT
Awak cuba beri dorongan atau kritik saya?
Pilihlah satu saja.
Lagipun, ini kali pertama minggu ini.
Mereka minta saya sediakan dokumen untuk pinjaman hari ini.
- Awak buat pinjaman? - Ya.
Susah untuk isteri saya berulang-alik dari Paju
dan dah lama kami tinggal berjauhan,
jadi kami mahu buat pinjaman dan sewa pangsapuri.
Penipu itu masih belum ditangkap, bukan?
Belum, tapi polis masih mencarinya.
Nak pergi jumpa Eun-ji? Biar saya ikut.
- Bukan Eun-ji, tapi Min-chan. - Min-chan?
Pesakit yang hidap DCMP. Mungkin perlu implan VAD lagi.
DCMP? Mesti dia ada sejarah.
Tahun lepas dia diberitahu yang jantungnya tak berdegup dengan betul
dan saiznya besar.
Dia masuk ER?
Ya, dua hari lalu.
Kami sedang memantaunya,
tapi masalah rentak jantungnya semakin teruk walau dah beri inotropik.
Dia perlukan sesuatu, sama ada EMCO atau VAD.
Saya nak guna VAD kalau ia diluluskan cepat.
Baru dua hari lepas dia bermain di taman permainan.
Kalau mak dia dengar yang dia perlukan pemindahan jantung,
pasti dia sangat kecewa.
Saya akan beritahu baik-baik. Saya nak pergi jumpa dia.
- Berapa umur Min-chan? - Empat.
- Berat? - Dia 13 kilogram…
Apa yang awak buat?
Kenapa saya kena laporkan kepada awak?
Entahlah.
Saya pergi dulu.
VAD ialah pam mekanikal yang digunakan untuk menyokong fungsi jantung,
jadi ia tak boleh menyokong paru-paru,
manakala EMCO pula menggantikan fungsi jantung dan paru-paru.
UNIT RAWATAN RAPI PEDIATRIK
Jadi dia perlu bergantung kepada mesin.
Maknanya keadaan dia serius, bukan?
Sebenarnya…
Saya rasa jantung Min-chan tak boleh bertahan lagi.
Terlalu bahaya kalau biarkan dia begini.
Akhirnya, dia perlukan pemindahan jantung.
Dia perlu disokong dengan VAD
sehingga kami dapat penderma yang sesuai.
Bolehkah keadaan dia bertambah baik
dengan VAD saja?
Itu boleh terjadi dalam sesetengah kes.
Tapi kemungkinannya terlalu kecil, jadi saya tak mahu berikan harapan.
VAD hanya untuk sementara waktu. Ini bukan penyelesaian masalahnya.
Jadi saya tak boleh kata dia akan sembuh hanya dengan menggunakan VAD.
Ia hanya menyokong fungsi jantung,
jadi ada banyak masalah yang akan timbul pada paru-paru seperti jangkitan.
Kami mungkin perlu pasang ECMO pada dia
sebagai langkah kecemasan jika dia tak dapat bertahan sebelum VAD diluluskan.
Tapi buat masa ini, saya rasa VAD ialah penyelesaian terbaik
untuk bantu Min-chan bertahan sehingga kami dapat penderma yang sesuai.
Saya akan mula mencari hari ini.
Kita akan tahu dalam tiga, empat hari.
Koordinator kami akan terangkan langkah-langkah dan kosnya.
Okey.
Kami akan buat yang terbaik.
BILIK RAWATAN
VAD ialah pam mekanikal yang digunakan untuk menyokong fungsi jantung,
jadi ia tak dapat menyokong paru-paru.
UNIT RAWATAN RAPI PEDIATRIK
Helo, profesor. Saya Jang Hong-do.
Ya, hai.
Awak ikut Dr. Im Chang-min, bukan?
Ya, saya ikut dia di Jabatan Bedah Kardiotoraks.
- Profesor, VAD ialah… - Nampaknya awak dah tahu.
Jadi apa beza VAD untuk pediatrik?
- Itu… - Apa perbezaan VAD di ICU
dengan yang awak lihat di PICU?
Pastikan awak dapat jawab apabila kita berjumpa lain kali.
Tak apa.
Semuanya akan baik-baik saja.
Sudah lebih tiga bulan anak saya bergantung kepada VAD.
Dia masih kuat.
Begitu.
Ini seperti maraton.
Kita seperti pelari maraton.
Ini baru permulaan.
Jangan begitu. Awak seorang ibu. Jangan cepat mengalah.
Anak awak masih kuat dan awak pun patut begitu.
Terima kasih.
Juga, tentang Profesor Kim Jun-wan… Dia jenis yang berterus terang,
tapi dia sangat teliti. Dia seorang yang baik.
Saya dah perhatikan dia selama lebih tiga bulan.
Begitu.
Setiap kali Eun-ji hadapi kesukaran,
dia akan bantu dan lindunginya untuk atasi halangan itu.
Jadi fikir yang baik-baik saja.
Percayalah yang anak awak dapat lalui semua ini.
Bersemangatlah, ya?
Maraton sebenar bermula sekarang.
Ya, terima kasih.
Helo.
Cik Yoo Gyeong-jin, bukan?
Ya, helo.
Saya dengar awak sakit kepala. Macam mana sekarang?
Kepala saya masih sakit.
- Ia masih sakit sedikit. - Begitu.
Awak rasa lesu.
Ya, saya tak nak buat apa-apa.
Tumor di depan otak boleh menyebabkan kelesuan dan tak bermaya.
Kami syak yang awak ada maningioma alur olfaktori.
Simptomnya termasuklah keletihan, kelesuan dan sakit kepala.
Keadaannya semakin teruk sejak datang ke sini.
Saya minta ubat tahan sakit supaya sakitnya berkurangan,
tapi apa yang awak beri bertahan setengah hari saja.
Saya datang ke sini atas cadangan kawan, tapi saya amat risau sekarang.
Kami tak boleh berikan ubat tahan sakit setiap kali pesakit atau penjaga minta.
Ia boleh menyebabkan kerosakan hati dan pendarahan gastrousus,
jadi kami tak boleh beri berlebihan.
Ya, itu saya tahu.
Baiklah, jumpa lagi petang nanti.
Tolong tandatangan borang kebenaran
dan kami akan terangkan prosedur sebelum pembedahan.
Jumpa nanti.
Di mana pakar bedah untuk esok?
Mereka asyik hantar doktor pelatih saja.
Profesor itu di Sokcho sekarang.
Mungkin dia akan sampai malam ini.
Tak sabar nak jumpa.
Profesor Bedah Saraf wanita yang kesepuluh di negara ini.
Namanya pun saya suka, Chae Song-hwa.
Mengagumkan, bukan?
Kita perlu tunggu dan lihat.
Aduhai, kita dah dermakan banyak duit untuk hospital ini.
En. Cerek pasti berikan kamu pakar bedah saraf terbaik
kalau dia tahu malu.
PUSAT PERUBATAN YULJE
Awak masih belum balik?
Ya, saya nak jumpa pesakit sebelum balik.
Yoo Gyeong-jin.
Pembedahan itu sukar?
Meningioma alur olfaktori.
Saya pasti awak pernah dengar.
Ia meningioma dalam saraf olfaktori, sama macam namanya.
Tapi kedudukan tumor agak dalam.
- Awak bertugas waktu malam? - Ya.
Tapi awak tak. Awak patut balik awal.
Saya akan balik selepas periksa Yoo Gyeong-jin.
Mesti dia sangat gementar tentang pembedahan.
Song-hwa, awak betul…
Macam mana awak boleh sangat fokus setiap kali mulakan sesuatu?
Awak tak boleh diberi tanggungjawab.
Bulan ini saja saya dapat lima panggilan tentang Program Talian Hayat.
Saya perlu bekerja keras.
Untuk merealisasikan semua rancangan awak,
saya pasti kena bekerja lebih keras.
Kalau awak terus begini, saya…
Saya akan batalkan penglibatan awak.
Saya tak nak hidup awak dibebani kerja hanya kerana ini.
Tapi saya suka.
Tolonglah terus libatkan saya.
Tak ramai pesakit di Sokcho, jadi saya ada masa untuk itu.
Masanya tepat untuk saya.
Aduhai.
Awak terlalu sibuk kebelakangan ini. Awak uruskan semua pembedahan.
Tanpa awak, seluruh Jabatan Bedah Pediatrik akan tutup.
Ke mana kanak-kanak di PICU dan NICU akan pergi?
Saya patut suruh Ik-jun yang buat.
Dia pun sibuk.
Dia ada pemindahan organ dua hari berturut-turut.
Dah pilih lagu untuk minggu ini?
Sudah, tapi saya tak nak beritahu awak.
Dah beritahu dalam bilik sembang kumpulanlah.
Segala rancangan saya tak menjadi.
Aduhai, apa ini?
- Apa itu? - Apa?
Apa itu?
- Tak ada apa. - Apa? Awak, bukan?
Tak, bukan saya.
Itu cuma nada dering dia.
Apa yang si dungu ini merepek? Awak kelirukah?
Hei, sayalah.
Saya tahu awak pengasas Program Talian Hayat.
Oh, ya. Awak dah tahu.
- Dia tahu. - Macam mana?
Macam mana awak tahu?
Itu yang penting sekarang?
Saya akan kendalikannya mulai sekarang.
Awak? Tapi awak tak layak.
Aduhai, lawak apa itu?
Bukankah itu agak lawak?
Sukanya awak dengan lawak dia.
Apa pun, saya yang kendalikannya sekarang. Keputusan muktamad.
Jangan beritahu sesiapa, okey?
Okey, saya faham. Tanggalkan koyok di leher awak itu, boleh?
Ini dah jadi sebahagian daripada diri saya.
Macam tatu.
Hei, saya datang sekarang.
Hei, tak kiralah tatu atau apa saja…
Jangan kerja terlalu keras, okey?
Seok-min dah gilakah?
Kita berdua boleh buat. Kenapa?
Doktor felow sangat tertekan,
jadi Seok-min tawarkan diri untuk sertai kita.
Esok isteri dia akan dibedah, sudahlah pembedahan kanser.
Dia takkan dapat fokus, jadi Seok-min mahu gantikan dia.
Awak dah beritahu dia?
Tak, dia tahu sebelum saya beritahu.
Bersusah payah dia nak keluar dari sini.
Kenapa tawarkan diri untuk kembali?
PUSAT PERUBATAN YULJE
Pembedahan ini untuk tumor otak, jadi ia pembedahan otak terbuka.
Kedudukan tumor dalam, jadi ada risiko
dan awak mungkin kehilangan banyak darah.
Selepas pembedahan, awak mungkin alami
komplikasi neurologi tak dijangka atau jangkitan.
Saya akan jelaskan perincian selepas borang kebenaran ditandatangani.
Okey.
Mesti awak sangat gementar.
Ya.
Kumpulan saya sangat berpengalaman
dan kami dah bersedia sepenuhnya, jadi jangan risau.
Doktor.
Saya kenal rapat dengan pengarah hospital ini.
Awak cukup berpengetahuan tentang tumor ini dan cara rawatannya?
Saya ada banyak soalan nak tanya.
Saya nak bercakap dengan orang
yang lebih berpengetahuan dan boleh beri penerangan yang jelas.
Bila profesor itu akan datang dan terangkan kepada kami?
Profesor Chae Song-hwa.
Pembedahan itu esok.
Bukankah dia patut jelaskan semuanya kepada kami sebelum pembedahan?
Saya Chae Song-hwa.
Saya Profesor Chae Song-hwa.
Begitu.
Dia Profesor Chae Song-hwa.
Aduhai, Profesor Chae. Awak sangat muda.
Saya sangka awak doktor pelatih.
Saya rasa anak puan ada meningioma intrakranium.
Ini sejenis tumor otak.
Ia akan dibuang dalam pembedahan esok.
Tumor ini agak besar
dan ia pembedahan rumit yang lama,
jadi mungkin ada komplikasi selepas itu.
Kami perlu pantau dia di ICU selepas pembedahan.
Tapi meningioma ini
adalah tumor yang tak berbahaya, jadi jangan terlalu risau.
Okey, terima kasih.
Puan.
Doktor pelatih juga pakar bedah saraf.
Mereka dah belajar bidang ini hampir atau lebih sepuluh tahun.
Mereka tahu apa yang patut
dan sebenarnya lebih tahu tentang keadaan pesakit berbanding saya.
Jadi mereka boleh jawab semua soalan puan.
Ya.
Tidur secukupnya supaya dapat bersedia untuk pembedahan esok.
Kami juga akan bersedia, jadi jumpa esok dengan rasa ceria.
Baik, profesor.
Selamat malam.
PUSAT PERUBATAN YULJE
Helo, macam mana awak hari ini?
Doktor.
Aduh, perut saya rasa keras hari ini.
Rasa macam berat sedikit di bawah.
Saya boleh rasa ada sesuatu mengalir…
Tunggu sekejap. Saya akan periksa sekarang.
UNIT RAWATAN RAPI IBU DAN ANAK
Jururawat! Tolong sediakan set spekulum. Cepat!
Profesor Yang, bayi Kim su-jeong dah berada di os eksternal.
Kaki dan tali pusat dah keluar. Dia perlu dibedah sekarang.
Panggil pediatrik dan bersedia. Saya datang sekarang.
Beritahu jabatan anestesiologi yang dia perlukan anestesia am.
Maaf, saya ada pembedahan kecemasan. Maaf.
Ya.
Cepat pindahkan dia.
Semua dah sedia, bukan? Boleh drap dia sekarang?
DRAP: PENSTERILAN
PEMBEDAHAN SEDANG DIJALANKAN
UNIT PEMBEDAHAN
- Kenapa awak nampak terlalu serius? - Hei.
Awak ada pembedahan apa?
ALCAPA, arteri koronari kiri beranomali dari arteri pulmonari.
Tapi rentak jantungnya tak sekata dan arteri koronari dia agak jauh.
Saya tak yakin. Saya risau.
Pesakit mungkin akan selesai dibedah dengan dada terbuka atau dipasangkan ECMO.
Apa pun, doakan saya.
Doakan saya juga.
Pesakit ini, Kim Jang-ho.
Tahap imunosupresan dia terlalu tinggi.
Dia diminta datang dalam dua minggu sebab tahapnya rendah.
Saya rasa dia minum lagi.
Siapa?
Dia buat pemindahan hati dengannya anaknya tahun lepas.
Dengan anak sulungnya tiga tahun lepas.
Apa?
Biar saya jumpa pesakit lain dulu.
Baiklah.
- En. Choi Sang-ha. - Ya.
Biar saya periksa nama dan nombor pengenalan.
Nombornya 3978654…
Baiklah, saya akan tanggalkannya sementara puan pangku dia begitu.
Ya, nampaknya doktor kena buat dalam keadaan begini.
Seung-won, ia tak sakit langsung.
Doktor akan tanggalkan semua jahitan kamu hari ini.
Mari lihat.
Tak nak, sakit!
Tunggu.
Dah siap! Dah siap, Seung-won.
Nampak? Tak sakit pun.
Bagusnya, luka ini nampak bersih.
Mari sini.
Rasanya pedih sedikit, Seung-won. Tapi sekejap saja, okey?
Hari ini, kita perlu tanggalkan…
Satu, dua, tiga, empat, lima…
Ada tujuh jahitan perlu ditanggalkan.
Tak apa, Seung-won. Sekejap saja dah siap.
Kita bersihkannya daripada kuman dulu. Awak akan rasa sedap dan sejuk.
Tak nak! Jangan! Saya tak suka. Sakit!
Saya tak nak!
Seung-won, tak sakitlah. Rasa nyaman.
Tak! Jangan! Saya tak suka!
Saya tak nak!
Rasa nyaman dan sejuk.
Sudah. Ia dah siap.
Rasa nyaman, bukan? Tak sakit pun.
Setakat ini okey.
Seung-won, awak buat dengan baik.
Baiklah.
Sakit!
Tak nak! Jangan! Saya tak nak buat!
Seung-won, tak sakit langsung.
Cakap betul-betul. Doktor belum buat apa-apa lagi.
Duduk diam supaya cepat selesai.
Kalau tak, lama nak siap.
Saya buat cepat-cepat dan pastikan ia tak rasa sakit.
Tak nak! Saya tak nak!
Seung-won, doktor belum buat apa-apa lagi, okey?
Dia tak boleh buat apa-apa sebab kamu asyik menangis.
Tak nak! Jangan! Sakit!
Tak bolehlah. Awak keluar dulu dan buat sesuatu agar awak lebih ceria.
Puan, saya rawat pesakit lain dulu.
Apa kata puan dan Seung-won keluar dulu dan bantu dia bertenang?
Nampaknya puan perlu pujuk dia sedikit.
Baiklah, Profesor Ahn.
Maafkan saya.
Mari turun.
- Tolong panggil Da-eun masuk. - Okey.
Lekatannya agak kuat.
Aduhai, susahnya nak bedah tumor ini.
Nak saya tarik ke arah sini dengan retraktor?
Ya, boleh.
Jangan sentuh jantungnya.
Ia akan akibatkan fibrilasi.
FIBRILASI: FIBRILASI VENTRIKEL
Saya tarik perikardium sekarang.
TEKNIK MEMBUAT KEKHEMAH PERIKARDIAL
Kami dah buat biopsi semasa pembedahan dan mengesahkan ini bukan kanser.
Kami dah buat apa yang boleh,
jadi terus makan ubat dan kita lihat perkembangannya.
- Terima kasih, Profesor Lee. - Sama-sama.
Seterusnya Kim Jang-ho?
Ya.
Helo, Profesor Lee.
- Helo. - Helo.
En. Kim, awak makan ubat tak?
Ya, saya makan.
Nampak macam awak tak makan ubat.
Tahap imunosupresan sangat tinggi.
Mungkin awak tiba-tiba
mula makan ubat sebab kena jumpa saya.
Taklah.
En. Kim.
Saya rasa awak mula minum lagi.
Taklah.
Tak pun.
Tolonglah. Nombor-nombor di sini tunjukkan hal sebenar.
Ujian darah awak pun sama.
Berapa banyak yang awak minum?
Sedikit. Saya minum sedikit saja.
Berapa botol sekali minum?
Satu botol setengah…
Satu botol setengah? Tolonglah.
Saya tak nak minum pun.
Tapi apabila keluar makan malam, kawan-kawan paksa saya minum.
Awak ada beritahu mereka yang awak dah jalani pemindahan hati?
Ya, saya dah beritahu.
Siapa yang akan suruh kawannya minum kalau tahu dia jalani pemindahan hati?
Bagi saya, itu bukan kawan.
Profesor Lee.
Minggu lepas, dia minum lima hari berturut-turut.
Setiap kali keluar minum, subuh baru balik.
Kenapa dia buat begitu?
Orang yang waras takkan buat begini!
Kenapa cakap merepek? Diam!
Encik suami kepada Kim Su-jeong, bukan?
Ya, macam mana keadaannya?
Saya Kim U-jae dari Jabatan Pediatrik.
Saya dengar staf wad bersalin kerja keras untuk teruskan kandungan ini,
tapi fetus ini terlalu muda
dan situasinya lebih teruk daripada yang kami jangka.
Malangnya, kami tak dapat hantar bayi ini ke NICU.
Ia tak berjalan lancar.
UNIT PEMBEDAHAN
Kami dah cuba sedaya upaya,
tapi kami tak dapat selamatkan bayi itu.
Macam mana isteri saya? Dia okey?
Profesor Yang sedang merawat Pn. Kim sekarang.
Dia akan beritahu encik semuanya apabila dia keluar dari bilik bedah.
Berikan saya benang.
Vital dia okey, bukan?
Ya, nampak okey.
Okey.
Saya akan mulakan kiraan. Satu, dua, tiga, empat, lima,
enam, tujuh, lapan, sembilan…
Sakitnya!
Sakitnya! Saya kata sakit!
Doktor perlu buat agar kamu tak sakit lagi.
Doktor dah janji ia sekejap saja dan tak sakit.
Sekejap saja.
Ia akan pedih tiga kali. Itu saja.
Seung-won, saya akan pastikan ia tak sakit langsung. Baiklah.
Sakit! Saya tak nak buat!
Saya kata tak nak! Saya tak suka!
Park Seung-won, kamu nak terus buat perangai?
Doktor tak boleh buat apa-apa disebabkan kamu!
Dia yang bedah dan rawat kamu. Kamu nak terus buat perangai?
Tak apa. Saya boleh uruskan pesakit lain dulu.
Apa kata cuba tenangkan dia dulu?
Puan boleh datang semula selepas pesakit terakhir saya.
Pujuklah dia dan cuba tenangkan dia sekali lagi.
Datang semula bila-bila dia dah sedia.
Baik, terima kasih.
Aduhai.
Mari pergi, Seung-won. Maafkan mak.
Pesakit kehilangan darah yang agak banyak.
Bacaan tekanan darahnya?
Semakin menurun. Sekarang 90 dan 70.
Kalau ada darah yang dah tersedia, cepat pergi ambil.
Baik.
Doktor dari Pediatrik datang
dan lakukan CPR pada bayi selama 20 hingga 30 minit,
tapi gagal sebab bayi itu terlalu muda.
Awak dah bertahan selama hampir empat minggu.
Kami dah cuba sedaya upaya,
tapi kami minta maaf ia jadi begini.
Pn. Kim, awak perlu fokus untuk pulih sekarang.
Awak di bawah anestesia am,
jadi kami akan fokus untuk bantu awak pulih…
daripada pembedahan.
En. Kim, kita berjumpa tiga tahun lalu.
Ya. Doktor selamatkan nyawa saya ketika itu.
Tiga tahun lalu,
awak jatuh pengsan semasa minum.
Anak sulung awak jadi penderma.
Doktor.
Ini semua salah saya, doktor.
Selepas itu, apa awak buat?
Awak mula minum lagi.
Jadi anak bongsu awak terpaksa dermakan hatinya tahun lepas.
Awak minum lagi?
Anak-anak awak sukarela, tapi awak tak patut sia-siakannya.
Okey?
Ia jarang berlaku sekarang sebab ada teknologi,
tapi ramai orang mati ketika pembedahan hati dulu.
Penderma terpaksa ambil risiko pembedahan.
Anak-anak awak berkorban untuk selamatkan awak.
Ramai orang yang mati sebab tak dapat cari penderma.
Maafkan saya.
Kalau awak datang lagi dengan hati yang rosak,
awak kena cari penderma yang mati otak.
Tapi apa gunanya kalau awak akan minum lagi?
Demi kebaikan penderma dan keluarga penderma…
Saya tak boleh. Saya tak mahu.
Lagipun, awak akan minum lagi.
Saya tak mahu rawat awak lagi.
Saya akan pindahkan awak ke klinik berhampiran rumah awak, jadi…
tolong jangan datang lagi.
Profesor Lee, saya minta maaf.
Saya takkan minum lagi. Saya bersumpah.
Maafkan saya.
Tolong panggil pesakit seterusnya.
Baik.
PUSAT PERUBATAN YULJE
Saya rasa kita hampir selesai.
Ya, profesor. Ia nampak elok.
Denyutan jantungnya kuat.
Syukurlah.
Jahit dadanya. Tak perlu pasang ECMO.
Mari terus berusaha.
Okey.
Aduhai.
Oh, Tuhan.
TEMPOH ANESTESIA, WAKTU SEKARANG, TEMPOH MASA
Awak nampak tumor itu telah dibuang?
Ya, profesor.
Boleh alihkan mikroskop sekarang.
Baiklah.
Bacaan tekanan darah sekarang? Darah dah masuk?
Ya, semuanya nampak baik.
Ini memang sukar.
Kami akan jahit dura dan lain-lain.
Profesor, kami akan uruskan yang selebihnya.
Okey. Jahit dura betul-betul supaya CSF tak bocor.
Kawal pendarahan dan selesaikan dengan baik.
Baiklah.
Tumor itu dah dibuang.
Terima kasih, Profesor Chae.
Terima kasih.
Terima kasih banyak-banyak.
Doktor pelatih sedang selesaikan pembedahan sekarang ini.
Pesakit akan dipindahkan ke ICU nanti.
Saya akan datang periksa selepas itu.
Ya, terima kasih. Terima kasih banyak-banyak.
Terima kasih.
UNIT PEMBEDAHAN
OBSTETRISIAN, PAKAR GINEKOLOGI YANG SEOK-HYEONG
Kenapa duduk di luar seorang diri dalam cuaca sejuk begini?
Awak apa bezanya?
Saya cuma memikirkan banyak benda.
Bayi itu…
Awak tak dapat selamatkannya.
Ia jarang berlaku.
Bayi meninggal dunia sebaik saja dilahirkan di bilik bedah.
Si ibu dah lakukan sehabis baik
untuk teruskan kandungan hingga minggu 23.
Saya perlu buat rondaan sekarang,
tapi saya rasa tak nak pergi.
Saya faham perasaan awak.
Saya tak tahu nak cakap apa.
Tiada kata-kata yang dapat memujuknya.
Saya betul-betul tak tahu…
apa yang saya patut cakap.
PUSAT PERUBATAN YULJE
- Helo? - Hei.
Ik-sun, sebelum pembedahan,
saya fikir pesakit akan memerlukan mesin jantung paru-paru,
tapi jantungnya berdegup dengan baik selepas…
Awak okey?
- Ada insiden bersifat perkauman tadi. - Apa?
Saya pergi ke kafe tadi
dan pesan latte.
Tapi pengambil pesanan itu asyik tanya saya,
macam dia tak faham apa yang saya cakap.
Saya cuma sebut dua perkataan. "Berikan latte."
Saya sangat geram sekarang.
Awak marah mereka balik?
Saya terlalu terkejut sampai kelu lidah.
Saya cerita kepada Se-gyeong selepas balik dari kafe itu
dan Se-gyeong kata itu adalah penghinaan kaum.
Saya sangat sedih.
Oh, ya. Tadi awak cakap apa?
Ya, tak ada apa yang penting.
Awak dah makan tengah hari? Mungkin belum lagi.
Yakah? Saya pun patut makan malam.
Ya.
UNIT RAWATAN KARDIAK
UNIT RAWATAN RAPI
- Helo. - Helo, Profesor Chae.
Saya baru periksa imbasan CT.
Ia menunjukkan yang tumor itu dah dibuang sepenuhnya.
- Terima kasih. - Terima kasih.
Semuanya berjalan lancar.
Dia dah sedar daripada anestesia.
Masih terlalu awal untuk buat andaian,
tapi lihat dulu pemulihannya di ICU untuk sehari dua ini
dan pindahkan dia ke bilik jika semuanya okey.
Okey, terima kasih.
Terima kasih banyak-banyak, Profesor Chae.
Doktor pelatih kami akan pantau dengan teliti
dan saya akan kerap memeriksa dia, jadi jangan bimbang.
- Okey, terima kasih. - Terima kasih.
Jumpa lagi.
Tingkat tiga.
Pintu dibuka.
Profesor Chae, awak masih di sini?
Saya dah jumpa pesakit dan nak balik.
Jangan kata awak akan balik ke Sokcho pada waktu begini.
Saya akan bertolak dalam sejam.
Tapi saya akan datang balik selepas janji temu pagi.
Saya perlu periksa dia kalau ada pendarahan pascabedah.
Apa?
Tak bolehkah awak tukar tarikh janji temu ke hari lain? Aduhai.
Tak boleh. Saya cuma jumpa pesakit luar sekali seminggu.
Ada pesakit yang datang jauh dari Samcheok dan Donghae.
Saya akan kembali segera.
Tidurlah dulu. Awak buat pembedahan sepanjang hari.
Saya akan tidur setelah pulang.
Terima kasih, Seon-bin.
Terima kasih, Profesor Chae.
Pintu ditutup.
Helo.
Macam mana keadaan awak?
Helo, puan.
Helo.
Puan masih belum balik.
Di mana Seung-won?
Dia pergi makan malam dengan ayahnya.
Begitu.
Saya tak pergi…
sebab saya geram dengannya.
Kita tak dapat tanggalkan jahitan hari ini.
Dia hanya memenatkan doktor.
Geram betul saya.
Entah kenapalah dengan budak itu.
Kenapalah dia tak boleh tahan sedikit?
Oh, Tuhan…
Aduhai.
Puan.
Seung-won dah bertahan dan pulih daripada pembedahan kanser.
Dia terpaksa tahan banyak kesakitan, jadi pasti dia lebih tahu berbanding kita.
Saya faham kenapa puan geram.
Tapi puan dah sampai di tahap ini sebab puan sangat sabar dengannya
dan jaga dia dengan sangat baik.
Jadi tanggalkan beberapa jahitan…
Kalau dibandingkan dengan masa dia sakit dan terpaksa jalani pembedahan,
apa yang berlaku hari ini tak seteruk itu.
Saya tak kisah,
jadi puan janganlah risau.
Kita akan cuba lagi minggu depan.
Profesor Ahn.
Awak tahu apa yang orang panggil awak?
Apa?
Awak penganut Katolik,
tapi nama samaran awak Buddha.
Itu rupanya.
Profesor Ahn.
Saya dengar khabar angin yang awak nak berhenti. Itu tak benar, bukan?
Kenapa pula saya nak berhenti? Tak, ia tak benar.
Syukurlah.
Awak tahu,
memikirkan awak akan berhenti
buatkan saya lebih takut berbanding semasa suami saya berhenti kerja.
Saya akan tanggalkan jahitan Seung-won
dan terus bekerja di sini sampai dia tamat persekolahan,
jadi jangan bimbang apa-apa. Puan pergilah makan.
Seung-won mesti sedang tunggu puan.
Terima kasih, Profesor Ahn.
Pergilah.
- Saya pergi dulu. - Baik.
Semua perkara indah dalam dunia ini
Berapa lama ia akan berkekalan?
Seperti bunga yang bertahan
Dalam hujan musim panas
Serta pohon yang bertahan
Dalam ribut salji ketika musim sejuk
Bolehkah segala yang Berada di bawah langit
Bertahan sendirian?
Satu hari di musim luruh
Sementara menunggumu di depan pejabat pos
Aku tenggelam dalam fikiran
Tak menyedari matahari kian terbenam
Aku tak menyedari
Matahari
Kian terbenam
PUSAT PERUBATAN YULJE
LIF PESAKIT LUAR
Berapa banyak kopi yang kita minum?
Empat cawan saja.
Saya rasa kopi di sini tak ada kafeina.
Saya hanya minum kopi tanpa kafeina.
Pintu dibuka.
- Helo, Profesor Yang. - Helo.
Helo.
Profesor dah makan?
Ya, sudah.
Helo.
- Helo. - Helo.
- Apa yang awak buat? - Apa? Kenapa?
Awak tekan butang buka.
Ya.
Pintu ditutup.
Pintu dibuka.
Tengoklah siapa di sini. Kekasih tteokbokki!
Awak, Chuchu!
- Helo, Profesor Lee. - Hai.
- Helo. - Helo.
Hai.
Hei, tekan butang tutup.
Baik.
Pintu ditutup.
Helo, Pengarah Ju.
Ya.
Baiklah, saya akan buat.
Saya ada masa pada hujung minggu,
tapi biar saya periksa sesuatu dan telefon semula.
Jangan tetapkan lagi.
Okey.
Profesor Chae, makanlah kek.
Saya baru nak telefon awak.
- Duduklah. - Saya? Kenapa?
Awak lapang Sabtu ini?
Saya perlu bertugas.
Saya perlu buat rondaan di ICU juga,
jadi tak boleh keluar walaupun menang loteri.
Seok-min?
Ya! Dia ada ujian, bukan? Yang kedua.
Sabtu ini?
Ya, dia sedang buat persediaan sekarang.
Baiklah.
- Kenapa awak tanya? - Tiada apa-apa.
Sedap kek ini.
Awak patut beli yang besar.
Untuk kita berdua saja?
Ya, sebiji kek.
- Oh, ya. - Apa?
Mak Yoo Gyeong-jin mencari awak.
Saya? Kenapa?
Saya dah periksa dia tadi.
Saya rasa dia nak cakap sesuatu dengan awak.
PENGENALAN KEPADA OBSTETRIK
"Pengenalan kepada Obstetric." Obstetrik.
- Ulang kaji buku teks lagi? - Letak. Jangan sentuh apa-apa.
Tanya saja soalan dan kemudian pergi, okey?
Awak ada dua pembedahan hari ini. Awak tak sibuk?
Ya, tapi saya datang jumpa awak.
Kenapa?
- Saya nak tahu apabila tertanya-tanya. - Apa dia?
Awak dan Sin-hye kembali bersama?
Kenapa kamu berdua berjumpa hari ini? Ayah dia dah keluar hospital.
Kamu berdua nak cuba kalau boleh bersama semula?
Taklah.
Ayah dia ada janji temu di sini hari ini,
kami kebetulan jumpa di dalam lif.
Begitu rupanya. Aduhai.
Ada kebarangkalian kamu berdua kembali bersama?
Kosong.
"Kosong"?
Ya, kosong.
Kebarangkalian itu akan terjadi adalah kosong.
Saya datang sebab nak makan malam dengan awak.
Kita…
berjumpalah sekali-sekala begini dan makan malam bersama.
Boleh?
Secara jujurnya, jumpa awak begini…
rasa tak menyelesakan.
Apabila saya nampak awak, saya masih rasa kasihan.
Saya rasa bersalah
kerana tak bersama awak saat awak hadapi kesukaran.
Tapi awak tahu, saya rasa…
kita patut lupakan hubungan kita dan teruskan hidup.
Saya tak kisah terserempak dengan awak begini,
tapi setakat itu saja.
Okey.
Saya faham maksud awak.
PENGARAH JU
Helo, tuan.
Awak kata awak akan telefon balik.
- Saya rasa saya tak boleh buat. - Apa? Kenapa?
Orang lain berebut-rebut mahukan peluang begini.
Tak bolehkah kalau tukar hari? Mesti hari Sabtu ini juga?
Itu saja hari yang mereka lapang.
Awak yang buat pembedahan, jadi awak patut lakukannya.
Awak kata awak ada masa.
Saya tak naklah.
- Apa kata tuan gantikan tempat saya? - Aduhai.
Kenapa saya yang kena buat?
Baiklah. Saya akan tolak secara baik.
Okey.
Profesor Chae, terima kasih atas segalanya.
Saya janji takkan bebankan awak dengan kerja lagi.
Tak, tak apa.
Kalau ada pembedahan VIP, jangan risau.
Terus serahkan kepada saya.
Saya tak sangka awak jenis begini.
Apa pun, terima kasih.
- Sama-sama. - Selamat tinggal.
Aduhai. Kenapa ada bunga di sini?
Hadiah adalah dilarang,
tapi Pn. Kim Su-jeong minta saya pastikan agar ia sampai ke Profesor Yang.
Nampaknya profesor tak dapat jumpa dia sebelum dia keluar hospital.
- Dia masih dalam pembedahan, bukan? - Ya.
Dia dah hantar mesej malam tadi.
Siapa? Profesor Yang?
- Ya. - Tak macam dia langsung.
Dia minta nombor telefon Pn. Kim daripada saya malam tadi.
Katanya dia tak pernah mesej pesakit sejak lulus peperiksaan.
Begitu. Jadi dia mesej apa?
- Helo, Profesor Yang. - Helo.
Ya, hai.
Bunga ini untuk apa?
Pesakit Kim Su-jeong berikannya untuk awak.
Ada kad di dalamnya.
Kita tak boleh terima bunga.
- Profesor Yang. - Terima kasih.
- Awak nak ke mana? - Wad VIP. Awak?
- ICU. Awak ada pembedahan? - Ya.
Tapi saya nak ke sana sementara mereka bersiap.
Kedai cermin mata baru?
Ya, semuanya diberi diskaun 30 peratus.
Hei! Lihatlah siapa di sini.
Dr. Heo Seon-bin, pelatih tahun ketiga Bedah Saraf
yang dicurigai sedang bercinta dengan Dr. Yong.
Semua benda awak tahu.
Helo.
- Profesor, awak dah dengar? - Tentang apa?
Cerita menarik apa yang baru bermula ini?
Stesen TV Jerman nak buat liputan.
Saya rasa Cik Yoo belum cukup sihat untuk ditemu ramah.
Mereka nak temu ramah Profesor Chae.
- Song-hwa? - Ya.
Pakar bedah saraf terbaik di Korea yang selamatkan pemain violin terkenal.
Mereka nak temu ramah awak.
Saya tahu. Pengarah Ju dah beritahu.
Betulkah?
Tapi saya dah tolak permintaan mereka.
Kenapa? Kenapa awak tolak permintaan itu?
Saja. Tak ada sebab.
Mesti sebab mak dia, bukan?
Awak tolak sebab awak tak suka mak dia, bukan?
Taklah, saya bukan tak suka mak dia.
Kalau tak suka pun, kenapa saya nak tolak temu ramah disebabkannya?
Bukan begitu.
Jadi kenapa? Kenapa awak tolak?
Sebab kamu semua tak ada masa.
Takkan saya pergi seorang sedangkan kita bekerja bersama?
Saya fikir lebih baik kalau kamu semua sertai saya,
jadi saya minta tukar masa dan tarikh,
tapi mereka hanya lapang Sabtu ini saja.
Sebab itulah saya tolak.
Mengarut betul.
Profesor Chae…
Saya beritahu mereka kita akan buat lain kali
apabila semua orang ada masa.
Apa yang awak buat?
Saya buat patung Song-hwa.
Apa? Biar betul?
- Ini saya? - Ya.
Lain kali gangsa pula.
Sudahlah. Saya pergi dulu.
Hei, cubalah pakai.
- Sudahlah. - Rupanya boleh tahan.
Cubalah pakai.
- Cubalah. - Awaklah cuba.
Tidak, Song-hwa! Tidak!
- Sudahlah. - Awak tak apa-apa?
- Cubalah. - Mari sini. Biar saya cuba.
- Song-hwa! - Hei, dah koyak! Muka saya dah koyak.
Lain kali, saya buat patung yang lengkap dengan gangsa.
Helo, Profesor Yang. Ini saya, pesakit Kim Su-jeong.
Saya nak sangat jumpa awak sebelum balik,
tapi awak ada pembedahan, jadi saya tuliskan surat ini.
Profesor Yang, saya banyak menangis
apabila dapat mesej awak malam tadi.
Saya nak balik dengan senyuman yang lebar,
tapi mesej awak sangat mengharukan saya dan suami.
Profesor Yang, jangan rasa bersalah.
Disebabkan awak, kami dapat dengar denyutan jantung bayi kami selama sebulan
dan rasa bayi kami buat kali pertama.
Mungkin awak tak tahu
betapa berharganya saat itu bagi saya dan suami
walaupun hanya seketika.
Profesor Yang, kalau ada malaikat datang kepada saya lagi,
saya mahu awak jaga saya dan anak saya lagi.
Terima kasih banyak-banyak atas segala yang awak dah lakukan untuk kami.
Oh ya, suami saya
dah cetak petikan yang awak hantar kepada kami dan bingkaikannya.
KADANGKALA MUSIBAH BERLAKU KEPADA ORANG BAIK JUGA
PENGENALAN KEPADA OBSTETRIK
KADANGKALA MUSIBAH BERLAKU KEPADA ORANG BAIK JUGA
Saya jumpa petikan ini pada halaman pertama buku teks Obstetrik saya.
"Kadangkala musibah…
berlaku kepada orang baik juga."
Profesor Chae.
Ya?
Awak masih bujang?
Apa? Ya.
Awak nak jumpa abang Gyeong-jin?
Saya rasa awak dan dia sebaya.
Dia tak macam saya, jadi dia baik dan rajin.
Begitu.
Dia ada farmasi sendiri. Ia agak besar di Gangnam.
Kalau awak tak kisah,
saya nak kenalkan kamu berdua.
INI ADA ESPRESO TAMBAHAN
KALAU TAK MENGANTUK, MINUM KOPI TANPA KAFEINA INI
- Dia nak datang? - Semua janji temu diubah
- untuk datang sekarang. - Saya datang.
Dia tak ada penjaga?
Tak ada. Tiada keluarga atau saudara mara.
Dia selalu datang seorang.
Pesakit semakin teruk, jadi kita dah tak ada masa.
- Boleh awak lihat? - Awak kenal orang itu?
Siapa?
Kalau awak fikir pembedahan itu tak boleh dilakukan,
saya akan berputus asa.
Jangan risau sangat.
Saya percaya dengan keajaiban.
Kita nak mulakan pembedahan.
Kamu tak keluar dengan sesiapa? Maksud mak, teman wanita.
Pilih saja salah seorang kawan awak dan cakap dia teman lelaki awak.
Saya ada janji temu.
Pemilik Hospital Yulje. Konglomerat generasi kedua.
Awak tahu mak awak ada tanah di Hwaseong, bukan?
- Dia akan wariskannya kepada awak. - Betulkah?
Mereka akan percaya kalau dia.
Kawan baik awak.
Mereka berlagak setiap hari tentang berkhemah dengan ayah mereka.
Kita pun boleh pergi. Mari pergi berkhemah.
- Yakah? - Ya.
Macam mana kalau orang nampak kita?
Kalau begini, semua orang akan tahu.
Mungkin dia takkan mengalah.
Saya suka awak.
Terjemahan sari kata oleh Rozailina Othman